**REGIJSKO SREČANJE PODRUŽNIC MURSKA SOBOTA, MARIBOR IN PTUJ**

Spoštovani,

vabimo vas na regijsko srečanje treh podružnic DRS, ki bo potekalo,

**23. aprila 2022 v Zdravilišču Radenci.**

**PROGRAM SREČANJA:**

* od 9.00 do 9.20 - zbiranje udeležencev pred glavnim vhodom hotela Radin,
* **ob 9.30** - pričetek strokovnega predavanja na temo: **»Aditivi v prehrani«**, Marija Sraka dipl. inž. živil. tehn., pooblaščenka sistema kakovosti v celotni Sava Turizem d.d.,
* **ob 11.00** - **dihalno sprostitvene vaje (delavnica)** pod vodstvom fizioterapevtke Zdravilišča Radenci,
* ob 11.45 - pitje naravne mineralne vode v pitni dvorani (z nami že 140 let Zdravilišče Radenci),
* ob 12.15 - kosilo (goveja juha z rezanci+korenček, svinjska pečenka polnjena s klobaso, ocvrto piščančje bedro s semeni, pražen krompir, dušen riž, sestavljena solata), v kolikor ima kateri dieto naj sporoči ob prijavi,
* od 14 do 17 ure KOPANJE brez doplačila – vstopnica ni prenosljiva.

Prisrčno vabljeni, da se končno spet vidimo, podelimo občutke, razmigamo in kaj novega naučimo.

**PRIJAVA:**

Rok za prijavo je **do 18.4.2022.** Prijavite se svojemu vodju podružnice:

* MS – Ivan Recek 041/396-945,
* MB – Mojca Kline 040/526-766,
* Ptuj – Darja Šmid 041/741-242.

**PRISPEVEK DRS:** za udeleženca srečanja (redni član, revmatik, ki ni član društva in en družinski član tj. zakonec ali partner revmatika, ki je lahko hkrati podporni član DRS ali pa ni član društva, drug podporni član, ki ni družinski član revmatika ter strokovna javnost) do 20,00 €.

**VAŠ PRISPEVEK**: pijača po vašem izboru.

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*